**BESTYRELSESMØDE 23. SEPTEMBER 2024 KL. 18.00 I PRISMEN**

**Referat:**

1. **Opstilling af styrkeliste og hold**

Jeg har modtaget mange ønsker om at være reserve og desværre også en del udmeldelser, så hvis alle, der ønsker det, skal have mulighed for at spille på hold, kan vi tilmelde fem 8-mandshold og ét 4-mandshold. Jeg har lavet vedlagte opgørelse over hvem der kan spille hold, og derfra lavet et forslag til holdopstilling. Johannes har ønsket at spille på ”Bennys hold” sammen med de andre unge, så jeg foreslår et Amager 5 med 6 juniorer samt Benny og Johnny. Jeg foreslår Michael som holdleder for 1. holdet og Christian som holdleder for 4. holdet. Jeg ved ikke hvem der skal være holdleder for 4-mandsholdet.

*Styrkelisten følger DSU rating pr. 1/10, der blev opstillet fem 8-mandshold og ét 4-mandshold, holdene blev som foreslået, se tidligere udsendt bilag. Elliot tilknyttes 5-holdet. Holdledere: Claus Spangsberg, Sven Løntoft, Jens Gade, Christian Thelin og Benny Hansen. 6. holdet aftales senere.*

1. **Kalender efterår 2024**

Jeg vedlægger kalender for efteråret 2024. Der er 3 disponible tirsdage, som vi kan lave undervisning eller anden aktivitet

*Erik kontakter Nicolai Kistrup ang. Undervisning én af de 3 disponible tirsdage og Ellen Fredericia vedr. gennemgang af 1-2 partier fra VM matchen tirsdag den 3. december. Alternativt Sofie Dürrfeld, som evt. også kan vise partier fra OL kvinderækken. Den sidste tirsdag laves der en turnering med Fischer Random for dem som er interesseret i at prøve det. Erik og Michael står for det.*

1. **AtinaOpen og KM 8.-10. november**

Dommer? (Jens), Live-brætter (Sven), Hjælpere? Opstilling/oprydning. Andet?

*Jens har kontaktet Arild Rimestad og tilbudt ham 3000 kr. for at være dommer, afventer svar. Sven har kontaktet Kasper Jerwiarz ang. Liveskak, afventer svar. Bestyrelsen og evt. andre mødes fredag den 8/10 ca. kl. 16.30 i Prismen til opstilling og klargøring. Efter 1. oktober laves en venteliste. Sven svarer Carsten Høi, at Jens fortsat betaler ham for at stille op. Jens får lavet nye bordkort med Atina Open i stedet for GoAudit. Michael skaffer en PC og printer til turneringen.*

1. **Skakcafé og undervisning om torsdagen**

Er der nyt? (Christian og Erik)

*Der er en stigende interesse for Skakcaféen, i torsdags var der 8 deltagere heraf 3 som ikke er medlemmer. Christian fortæller at man hygger sig og spiller/snakker om skak. Der reklameres for Skakcaféen på facebook hver uge. Christian vil oprette en ny gruppe på facebook for Amager Skakforening. Hvis der er interesse for det, tilbyder Erik at undervise en torsdag.*

1. **Opkrævning af kontingent**

Mange udmeldelser – er der restancer?

*Jens undersøger restancer for udmeldte medlemmer, Sven sender opkrævning til udmeldte juniorer. Fremover skal der opkræves kontingent oftere og ikke aktive medlemmer skal udmeldes, hvis de ikke betaler.*

*Jens, Johnny og Erik mødes for at aftale overdragelse af kassererposten til Johnny.*

1. **100 års jubilæet**

Planlægning af GM turnering og breddeaktiviteter, hvem melder sig?

*Christian kontakter René Veide om muligheder, priser osv. for en GM turnering. Erik vil spørge Jens Ove Fris Nielsen. Konceptet kan være en invitationsturnering 10 i GM gruppen og ca. 20 i en IM gruppe. Måske skal der findes noget andet end Prismen, evt. kvarterhuset. Der indbydes til en jubilæumsturnering over 7 tirsdage og en jubilæumsjuniorgrandprix. Evt. Jubilæumsfest.*

1. **Juniorskak**

*Lige nu 48 juniorer, Opdelingen fungerer fint, JGP turnering den 19/1 2025. Overvej fremtidige juniortrænere.*

1. **Evt.**

*Husk arrangement i Skakkens Hus 2. oktober, se indbydelse*